b'\n_START_ARTICLE_\nAndr\xc3\xa9s Calamaro\n_START_SECTION_\nInicis\n_START_PARAGRAPH_\nQuan Andr\xc3\xa9s va celebrar vuit anys deman\xc3\xa0 de regal un acordi\xc3\xb3, i m\xc3\xa9s tard un tambor. Malgrat aix\xc3\xb2, amb el temps, es va anar bolcant a la guitarra el\xc3\xa8ctrica i al piano, l\'instrument on ha mostrat major flu\xc3\xafdesa i versatilitat._NEWLINE_Anys despr\xc3\xa9s, pescant taurons a Uruguai, Andr\xc3\xa9s escolt\xc3\xa0 la seva primera oferta de treball: un grup musical, ja en les seves hores baixes, necessitava un canvi en els teclats, i fou llavors quan un joven\xc3\xadssim Andr\xc3\xa9s sort\xc3\xad a les carreteres per primera vegada._NEWLINE_Un temps despr\xc3\xa9s, es llaur\xc3\xa0 el seu propi futur, i fou a una audici\xc3\xb3 per entrar en el grup Ra\xc3\xadces, i entre els crits del Mundial de futbol, i els tambors del candombe, don\xc3\xa0 les seves primeres passes en el latin jazz, sent detingut per la policia de la dictadura. Calamaro debut\xc3\xa0 oficialment com a m\xc3\xbasic amb el disc d\'aquest grup: B.O.V. Dombe._NEWLINE_Prov\xc3\xa0 sort en boites, amb Los Plateros, toc\xc3\xa0 amb integrants d\'una secta religiosa, i a tot arreu on pogu\xc3\xa9s tocar un teclat, fins que, en els primers mesos de la d\xc3\xa8cada dels vuitanta, reb\xc3\xa9 la trucada que canviaria el seu dest\xc3\xad: Miguel Abuelo, acabat d\'aterra de l\'illa d\'Eivissa._NEWLINE_Amb Los Abuelos de la Nada trob\xc3\xa0 el seu lloc, tan desitjat, en l\'olimp crioll del rock argent\xc3\xad, eren els primers anys vuitanta. Los Abuelos eren un combinat de poesia, funky, carretera i harmonies, format per sis m\xc3\xbasics de talent i personalitat, entre els quals estaven el productor i baix Cachorro L\xc3\xb3pez, el cantant de tangos Daniel Melingo i el ja mencionat Abuelo, Miguel \xc3\x81ngel Peralta._NEWLINE_A mitjans de d\xc3\xa8cada, i amb dos discs en solitari publicats (Hotel Calamaro, 1984, i Vida Cruel, 1986), Los Abuelos de la Nada es dissolen i Andr\xc3\xa9s continua sent assidu als estudis d\'enregistrament, amb una prometedora carrera de producci\xc3\xb3 musical, que inclou el disc que consagr\xc3\xa0 a Los Fabulosos Cadillac, entre altres gravacions realitzades entre Buenos Aires i M\xc3\xa8xic._NEWLINE_Conduint el seu propi programa de r\xc3\xa0dio ("Bienvenidos al Hotel"), coneix a Ariel Rot i creen una societat musical per gravar llavors, dos discs solitaris d\'Andr\xc3\xa9s i sortir a les carreteres de l\'Argentina. Escullen intertar-ho a Espanya el 1990 i refundar-se amb el nom de Los Rodr\xc3\xadguez, amb el desaparegut Juli\xc3\xa1n Infante, l\'igualment estimat Guillermo Mart\xc3\xadn, i un bateria anomenat Germ\xc3\xa1n Dukakis.\n_START_SECTION_\nPrimers discs solistes\n_START_PARAGRAPH_\nEn tornar a unir a Los Abuelos de la Nada, Miguel Abuelo convid\xc3\xa0 al jove Calamaro a participar com a teclista de la banda. Andr\xc3\xa9s havia rebut la invitaci\xc3\xb3 de Gustavo Cerati per integrar una banda que aquest estava formant, i que despr\xc3\xa9s seria coneguda com a Soda Stereo, per\xc3\xb2 decid\xc3\xad estar al costat de Miguel Abuelo._NEWLINE_Arrib\xc3\xa0 l\'\xc3\xa8xit i en els recitals de la banda es congregaven multituds i les r\xc3\xa0dios no paraven de passar els temes "Sin gamul\xc3\xa1n", "Mil horas" i "Costumbres argentinas", entre d\'altres, totes creacions del jove Andr\xc3\xa9s._NEWLINE_El 1984 Calamaro public\xc3\xa0 el seu primer treball com solista: Hotel Calamaro, amb producci\xc3\xb3 de Charly Garc\xc3\xada. Amb diverg\xc3\xa8ncies entre els membres de Los Abuelos de la Nada, Andr\xc3\xa9s se separava del grup per dedicar-se per complet a la seva pr\xc3\xb2pia carrera. Poc temps despr\xc3\xa9s es publicava el seu segon treball com solista, Vida Cruel, recolzat per una important selecci\xc3\xb3 de m\xc3\xbasics, ja que ell no comptava amb una banda estable per les seves presentacions i enregistraments. El disc obtingu\xc3\xa9 molt mala cr\xc3\xadtica._NEWLINE_Despr\xc3\xa9s d\'un any, Andr\xc3\xa9s decid\xc3\xad canviar el seu rumb musical i torn\xc3\xa0 al seu primer amor, el rock and roll. Aix\xc3\xb2 es reflect\xc3\xad en un nou treball de l\'artista: Por mirarte, amb molt bona acollida per la cr\xc3\xadtica per\xc3\xb2 baixes vendes. Entre els temes m\xc3\xa9s destacats del disc destaquen "Loco por ti" (compuesta por Sergio Makaroff), "Cartas sin marcar" (escrita a mitges amb Ariel Rot o "Me olvid\xc3\xa9 de los dem\xc3\xa1s" (cantada amb Le\xc3\xb3n Gieco). El treball trig\xc3\xa0 a ser editat, per\xc3\xb2 Calamaro no va perdre el temps, doncs comen\xc3\xa7\xc3\xa0 a treballar com a productor musical de bandes com Los Fabulosos Cadillacs, Los Enanitos Verdes, Don Cornelio y La Zona (banda liderada per Palo Pandolfo, que despr\xc3\xa9s formaria Los Visitantes._NEWLINE_Malgrat l\'\xc3\xa8xit com a productor musical, Calamaro es trobava m\xc3\xa9s a gust component i tocant els seus propis temes. Conjuntament amb Herrera i Rot, acabat de tornar d\'Espanya, form\xc3\xa0 una nova banda. Andr\xc3\xa9s i la seva banda enregistraren conjuntament amb diversos m\xc3\xbasics convidats l\'\xc3\xa0lbum Nadie sale vivo de aqu\xc3\xad.\n_START_SECTION_\nEspanya\n_START_PARAGRAPH_\nAmb una situaci\xc3\xb3 econ\xc3\xb2mica no gaire favorable a l\'Argentina, a la primavera de 1990 decid\xc3\xad emigrar a Espanya, on s\'un\xc3\xad amb Ariel Rot i Juli\xc3\xa1n Infante, dos integrants del grup Tequila, per iniciar un nou projecte musical batejat com Los Rodr\xc3\xadguez, paraula amb un significat espec\xc3\xadfic en el vocabulari espanyol (s\'anomena rodr\xc3\xadguez a l\'home que segueix treballant mentre la dona se\'n va de vacances amb els fills, fet que li d\xc3\xb3na llibertat per fer coses que no pot durant la resta de l\'any). Despr\xc3\xa9s de diversos anys com a solista, Calamaro tornava a formar una banda que acabava la seva formaci\xc3\xb3 amb Germ\xc3\xa1n Villela a la bateria i Daniel Zamora en el baix. La banda edit\xc3\xa0 tres \xc3\xa0lbums en estudi (Buena suerte, Sin documentos i Palabras m\xc3\xa1s, palabras menos) i un en directe (Disco Pirata)._NEWLINE_Buena suerte tingu\xc3\xa9 molt \xc3\xa8xit a Buenos Aires. Aquest \xc3\xa0lbum contenia el tema "Mi enfermedad", que Diego Maradona, en una versi\xc3\xb3 cantada per Fabiana Cantilo, escoll\xc3\xad per fer escoltar al p\xc3\xbablic present a l\'estadi el dia que debut\xc3\xa0 com a jugador amb Newell\'s Old Boys, club de la ciutat de Rosario (Argentina). \xc3\x89s un tema considerat un cl\xc3\xa0ssic de la m\xc3\xbasica argentina._NEWLINE_Despr\xc3\xa9s de Buena Suerte, arrib\xc3\xa0 el segon CD, anomenat Sin documentos, on es troben els dos \xc3\xa8xits m\xc3\xa9s importants de la banda: Dulce Condena y Sin documentos._NEWLINE_El tercer disc, Palabras m\xc3\xa1s, palabras menos (1995), fou el major \xc3\xa8xit de la banda. Els port\xc3\xa0 a realitzar diverses gires per Espanya i Llatinoam\xc3\xa8rica i els col\xc2\xb7loc\xc3\xa0 al cim del rock en espanyol, sempre buscant una nova est\xc3\xa8tica i incorporant sons diferents al rock com el flamenc i la rumba. Dins d\'aquest disc es trobava la can\xc3\xa7\xc3\xb3 "Mucho Mejor", una de les m\xc3\xa9s populars de la banda. A m\xc3\xa9s, contenia un altre, compost per Joaqu\xc3\xadn Sabina i Andr\xc3\xa9s, "Todav\xc3\xada una canci\xc3\xb3n de amor". Para no olvidar, un altre dels cl\xc3\xa0ssics de la banda, una can\xc3\xa7\xc3\xb3 amb estil flamenc, La milonga del marinero y el capit\xc3\xa1n, Aqu\xc3\xad no podemos hacerlo (amb ritme reggae) i 10 a\xc3\xb1os despu\xc3\xa9s s\xc3\xb3n altres de les bones can\xc3\xa7ons que convertiren aquest CD en un dels m\xc3\xa9s importants del Rock espanyol._NEWLINE_Andr\xc3\xa9s Calamaro no podia para de crear, i al mateix temps que tocava amb Los Rodr\xc3\xadguez seguia component. Aix\xc3\xad, edit\xc3\xa0 els dos volums de la s\xc3\xa8rie Grabaciones encontradas, que inclouen, tal com reflecteix el t\xc3\xadtol, enregistraments trobats en baguls, mobles de la casa dels seus pares i temes en els quals el m\xc3\xbasic \xc3\xa9a acompanyat per personatges com Luca Prodan, vocalista de Sumo. Entre elles destaca "Buena suerte y hasta luego", can\xc3\xa7\xc3\xb3 que Andr\xc3\xa9s reserva en els seus concerts als seus seguidors m\xc3\xa9s ac\xc3\xa8rrims._NEWLINE_Per\xc3\xb2 l\'activitat amb Los Rodr\xc3\xadguez continua a un ritme ferotge. Van publicar Palabras m\xc3\xa1s, palabras menos en 1995 i un any despr\xc3\xa9s acordaren separar-se, encara que abans varen recopilar els seus millors temes, alguns enregistrats en estudi i d\'altres en viu. Aquest \xc3\xa0lbum recopilatori es batej\xc3\xa0 com Hasta luego, consolidant la banda pel que fa a vendes entre el p\xc3\xbablic espanyol, que va poder acomiadar-los en concert, acompanyats de Joaqu\xc3\xadn Sabina.\n_START_SECTION_\nDe nou en solitari\n_START_PARAGRAPH_\nJa en 1997, quan l\'\xc3\xa8xit amb Los Rodr\xc3\xadguez ja s\'havia apaivagat, Calamaro inici\xc3\xa0 un nou projecte que el duria als Estats Units. En aquest pa\xc3\xads enregistr\xc3\xa0, junts a m\xc3\xbasics de sessi\xc3\xb3, els temes del seu nou treball com a solista, titulat Alta suciedad, amb can\xc3\xa7ons com "Flaca", "Media Ver\xc3\xb3nica", "Cr\xc3\xadmenes Perfectos" i "Loco", tema pel qual fou enjudiciat per fer apologia al consum d\'haixix. No era el primer judici, perqu\xc3\xa8 durant un concert a la Ciutat de la Plata, un comentari seu "Es una linda noche para fumar un porrito" el port\xc3\xa0 davant els jutges, d\'on fou absolt sense c\xc3\xa0rrecs. Pr\xc3\xa0cticament totes les can\xc3\xa7ons del disc s\xc3\xb3n potencials \xc3\xa8xits. El disc super\xc3\xa0 les 500.000 c\xc3\xb2pies venudes en tot el m\xc3\xb3n i port\xc3\xa0 al m\xc3\xbasic a realitzar un elevat nombre de concerts compartint escenari amb Fito P\xc3\xa1ez i Joaqu\xc3\xadn Sabina entre d\'altres._NEWLINE_Amb el seu velo\xc3\xa7 ritme de composici\xc3\xb3, en un lapse de sis mesos, entre finals de 1998 i mitjans de 1999, m\xc3\xa9s de 100 can\xc3\xa7ons estaven llestes per ser editades, per\xc3\xb2 per problemes d\'espai nom\xc3\xa9s se n\'editaren 37. Aix\xc3\xad s\'edit\xc3\xa0 Honestidad brutal, fins al moment el disc m\xc3\xa9s llarg de la hist\xc3\xb2ria del rock argent\xc3\xad i, per alguns cr\xc3\xadtics, el millor treball de Calamaro. El disc inclou temes com "Paloma", "No tan Buenos Aires", "Con Abuelo" (homenatge a Miguel Abuelo, l\xc3\xadder de Los Abuelos de la Nada), "Los aviones", "Son las 9", "Clonazepan y circo" i una versi\xc3\xb3, amb Virgilio Exp\xc3\xb3sito, del tango "Naranjo en flor". "Paloma" \xc3\xa9s segurament la can\xc3\xa7\xc3\xb3 m\xc3\xa9s coneguda entre els seguidors de Calamaro. Honestidad Brutal porta a Andr\xc3\xa9s Calamaro al m\xc3\xa9s alt de l\'escena musical, amb el m\xc3\xbasic engolit pels excesos en qu\xc3\xa8 es veu rodejat._NEWLINE_L\'Any 2000, despr\xc3\xa9s de fer una selecci\xc3\xb3 de 300 temes, de 500 que enregistra, l\'artista viatj\xc3\xa0 a Espanya amb els seus m\xc3\xbasics (Ciro Fogliata, Guillermo Mart\xc3\xadn, Candy Caramelo, Gringui Herrera i el "Ni\xc3\xb1o Bruno") i enregistr\xc3\xa0 les 103 can\xc3\xa7ons que foren presentades en El salm\xc3\xb3n, un \xc3\xa0lbum hist\xc3\xb2ric per la ind\xc3\xbastria musical per contenir cinc CDs._NEWLINE_Els temes del Salm\xc3\xb3n tracten de l\'amor perdut i de la vida a contracorrent. Tot l\'\xc3\xa0lbum traspua melangia. Moltes can\xc3\xa7ons tenen un to d\'acomiadament. Fins i tot "Tuyo Siempre", on sembla anunciar la seva retirada temporal dels escenaris. Curiosament, avisa de la seva hipot\xc3\xa8tica tornada a "\xc2\xbfNos volveremos a ver?. Gr\xc3\xa0cies a aquest treball es guany\xc3\xa0 l\'\xc3\xa0lies de "El Salm\xc3\xb3n", tal com se l\'anomena avui en dia.\n_START_SECTION_\n2004-2009\n_START_PARAGRAPH_\nEl m\xc3\xbasic pass\xc3\xa0 quatre anys sense editar cap mena de material. El buit comercial s\'ompl\xc3\xad amb participacions espor\xc3\xa0diques, que incloeren \xc3\xa8xits com "Para siempre" amb Los Ratones Paranoicos, "Nada fue un error" amb Coti, "Moneda corriente" amb Estelares o "Ranchada de los paraguayos" amb Ni\xc3\xb1o Josele._NEWLINE_A partir d\'El salm\xc3\xb3n, Calamaro es manifest\xc3\xa0 a favor de la lliure circulaci\xc3\xb3 de can\xc3\xa7ons per la xarxa. "La m\xc3\xbasica es de los que la quieren escuchar y de nadie m\xc3\xa1s". Per recolzar amb l\'acci\xc3\xb3 aquesta filosofia ofer\xc3\xad als seus fan\xc3\xa0tics amb p\xc3\xa0gines a Internet el material que ell produ\xc3\xafa en estudi dom\xc3\xa8stic. Aquestes can\xc3\xa7ons aparegueren primer a Deepcamboya, un lloc batejat amb el nom de l\'estudi on l\'artista passa hores escrivint can\xc3\xa7ons. Els materials penjats a la xarxa eren de baixa qualitat sonora, la qual cosa provoc\xc3\xa0 que un grup de seguidors (Camisetas para todos) remasteritz\xc3\xa9s el material i, amb perm\xc3\xads de Calamaro, deixar-lo disponible a Internet. Per assegurar la qualitat total dels enregistraments, Andr\xc3\xa9s Calamaro fund\xc3\xa0 Radio Salm\xc3\xb3n Vaticano, iniciant una mena de ciberestudi d\'enregistrament a sitio web oficial._NEWLINE_El febrer de 2004 edit\xc3\xa0 l\'\xc3\xa0lbum El cantante, un disc de versions de boleros i temes del can\xc3\xa7oner llatinoameric\xc3\xa0. A m\xc3\xa9s, Calamaro afegeix tres temes que d\'alguna manera estigueren circulant pel web: "Estadio Azteca", "La libertad" i "Las oportunidades". Fou produ\xc3\xaft per Javier Lim\xc3\xb3n i enregistrat en el seu estudi. Compta amb la partipaci\xc3\xb3 de m\xc3\xbasics com Ni\xc3\xb1o Josele i Jerry Gonz\xc3\xa1lez._NEWLINE_A finals d\'any es retroba amb els seus vells amics de Bersuit Vergarabat i despr\xc3\xa9s d\'acompanyar-los en el tancament de la seva gira, s\'uneixen per assajar part del repertori de Calamaro._NEWLINE_El 2005, el cantant argent\xc3\xad torna a l\'escenari. L\'11 de febrer es presenta, secundat per Bersuit Vergarabat, en el festival Siempre Rock celebrat a Cosquin, prov\xc3\xadncia de C\xc3\xb3rdoba. L\'emoci\xc3\xb3 del p\xc3\xbablic oblig\xc3\xa0 a Calamaro a pujar de nou a un escenari, per\xc3\xb2 aquest cop a Buenos Aires. Els dies 18, 19 i 20 d\'abril, Calamaro trepitjava Luna Park. L\'acompanyaven m\xc3\xbasics com Juanjo Dom\xc3\xadnguez i Juanse (l\xc3\xadder de Los Ratones Paranoicos, amb qui ret\xc3\xa9 homenatge al desaparegut Norberto Napolitano, Pappo, en les can\xc3\xa7ons "Desconf\xc3\xado" i "Tren de las 16"), Andr\xc3\xa9s Ciro Mart\xc3\xadnez (l\xc3\xadder de Los Piojos, que aport\xc3\xa0 l\'harm\xc3\xb2nica i la seva veu a can\xc3\xa7ons com "Alta suciedad") i, finalment, el seu germ\xc3\xa0 Javier Calamaro. El dia 20, Gustavo Cordera substitu\xc3\xad a l\'absent Juanjo Dom\xc3\xadnguez i interpretaren "Estadio Azteca", "Mi tierra" (de Litto Nebbia) i el cl\xc3\xa0ssic de Bersuit "Mi caramelo". Un d\'aquests concerts es convert\xc3\xad en el disc El regreso (que serv\xc3\xad a l\'artista argent\xc3\xad per acabar el seu contracte amb la discogr\xc3\xa0fica DRO)._NEWLINE_El 17 de desembre de 2005 Calamaro, lligat sentimentalment amb l\'actriu Julieta Cardinali, es present\xc3\xa0 en l\'estadi Obras Sanitarias de Buenos Aires davant m\xc3\xa9s de 22.000 espectadors. Aquell mateix any comen\xc3\xa7\xc3\xa0 a preparar-se un disc tribut a l\'artista argent\xc3\xad._NEWLINE_El 22 de maig de 2006 sort\xc3\xad a la venda el disc Tinta roja, compost per deu tangos, produ\xc3\xaft per Javier Lim\xc3\xb3n i que compta amb la col\xc2\xb7laboraci\xc3\xb3 del guitarrista espanyol El Ni\xc3\xb1o Josele. Durant la gira, l\'acompanyaren el Ni\xc3\xb1o Josele, qui tamb\xc3\xa9 ho va fer durant la gira d\'El cantante, i l\'argent\xc3\xad Juanjo Dom\xc3\xadnguez._NEWLINE_Calamaro triomf\xc3\xa0 durant l\'entrega dels Premios Gardel, una cerim\xc3\xb2nia realitzada en el teatre Gran Rex de Buenos Aires. Aconsegu\xc3\xad el Gardel de Oro i tres distincions pel seu disc El regreso. A m\xc3\xa9s, aconsegu\xc3\xad el premi a la millor interpretaci\xc3\xb3 de l\'any per "Tuyo siempre", al millor \xc3\xa0lbum d\'artista mascul\xc3\xad de rock i al millor disseny de portada, creat per Zona de Obras._NEWLINE_Aquell mateix any, un grup d\'artistes reconeguts interpreten versions pr\xc3\xb2pies de can\xc3\xa7ons de Calamaro en un disc homenatge anomenat Calamaro Querido! Cantando al Salm\xc3\xb3n. L\'elenc d\'aquest disc homenatge inclou a bona part dels hist\xc3\xb2rics del rock argent\xc3\xad com l\'Indio Solari, Le\xc3\xb3n Gieco, Litto Nebbia, Pedro Aznar, Fabiana Cantilo i Fito Paez, grups com Los Fabulosos Cadillacs, Los Pericos i Los Aut\xc3\xa9nticos Decadentes, y d\'altres latituds Joaqu\xc3\xadn Sabina, Ni\xc3\xb1a Pastori, Julieta Venegas,i el catal\xc3\xa0 Muchachito Bombo Infierno._NEWLINE_Des de maig de 2006 fins a finals del mateix any, Calamaro es propos\xc3\xa0 premiar als m\xc3\xa9s nost\xc3\xa0lgics realitzant concerts amb el seu amic, i ex-Rodr\xc3\xadguez, Ariel Rot. Les actuacions es realitzaren durant l\'estiu del 2006 a Valladolid, M\xc3\xbarcia, Salamanca, Almeria i Bilbao. Posteriorment, en el club ciutat de Buenos Aires ofer\xc3\xad dos concerts el 9 i el 10 de desembre, sent aclamat per la cr\xc3\xadtica._NEWLINE_El dia 21 de novembre de 2006 sort\xc3\xad a la venda El Palacio de las flores, enregistrat amb Litto Nebbia i el seu grup La Luz, i on es recullen algunes can\xc3\xa7ons de Calamaro ja conegudes per Internet, aix\xc3\xad com nous temes i d\'altres compostos amb Litto Nebbia, aix\xc3\xad com una versi\xc3\xb3 de "Contigo aprend\xc3\xad" d\'Armando Manzanero._NEWLINE_Durant el mes de juliol de 2007, realitza una minigira per Espanya amb Fito Cabrales (ex-cantant de Platero y tu amb el t\xc3\xadtol de "Dos son multitud", repassant els \xc3\xa8xits d\'ambd\xc3\xb3s artistes. Els concerts es divideixen en una introducci\xc3\xb3 amb ambd\xc3\xb3s artistes al damunt de l\'escenari, despr\xc3\xa9s de la qual Calamaro i Fito realitzen independentment el seu repertori, concloent de nou els dos junts. Entre els temes cantats per calamaro es troben aut\xc3\xa8ntiques joies oblidades del seu repertori, com "Lo que no existe m\xc3\xa1s", "Horarios esclavos" o "Crucif\xc3\xadcame"._NEWLINE_Paral\xc2\xb7lelament a la minigira amb Fito & Fitipaldis, es confirm\xc3\xa0 la sortida al mercat del darrer disc fins al moment, "La Lengua Popular", l\'11 de setembre de 2007. El primer senzill de l\'LP, "Cinco minutos m\xc3\xa1s (minibar)" trenca de nou amb el Calamaro al que estem acostumats, amb uns ritmes influenciats per Cachorro L\xc3\xb3pez, productor del disc. El segon single escollit \xc3\xa9s "Carnaval de Brasil". La gira comen\xc3\xa7a a Santiago de Xile el 9 de desembre de 2007 davant 10.000 espectadors._NEWLINE_L\'any 2008 "El Salm\xc3\xb3n" es reuneix amb la seva banda Ra\xc3\xadces, 30 anys despr\xc3\xa9s de la seva primera producci\xc3\xb3, per enregistrar un nou disc amb versions del cl\xc3\xa0ssic "B.O.V Dombe". El mes de mar\xc3\xa7, Andr\xc3\xa9s Calamaro guanya per segona vegada el premi Carlos Gardel d\'or, a m\xc3\xa9s de quedar-se amb altres cinc premis: artista de rock, disseny de portada, can\xc3\xa7\xc3\xb3 de l\'any, videoclip i \xc3\xa0lbum de l\'any, tots pel seu disc "La lengua popular"._NEWLINE_El gener de 2009, i amb la celebraci\xc3\xb3 dels 10 anys de la revista "efe eme", Andr\xc3\xa9s Calamaro ofereix el disc in\xc3\xa8dit "Nada se pierde", carregat de temes desconeguts fins a la data i amb versions d\'artistes com Bob Marley, Sumo, Moris, Lu\xc3\xads Alberto Spinetta o Elvis Presley (I can\'t help falling in love)._NEWLINE_A l\'edici\xc3\xb3 del 2009 dels Grammy Llatins, Calamaro \xc3\xa9s reconegut amb el premi a Millor \xc3\xa0lbum rock vocal pel seu disc "La llengua popular"._NEWLINE_A mitjans d\'any es coneix el proper llan\xc3\xa7ament de la primera Antologia del cantant, titulada Andr\xc3\xa9s (Obras incompletas). S\'inclouen les millors can\xc3\xa7ons dels seus darrers 10 anys de vida art\xc3\xadstica, una selecci\xc3\xb3 de versions d\'altres m\xc3\xbasics i l\'enregistrament de 36 temes in\xc3\xa8dits de l\'\xc3\xa8poca post-salm\xc3\xb3n escollits pel mateix Calamaro. El m\xc3\xbasic reinicia una nova gira de 20 concerts que el dur\xc3\xa0 a espanya, Argentina, M\xc3\xa8xic i Xile, on alterna temes oblidats amb d\'altres mai tocats en viu, incloent "Por mirarte", "Para seguir", "La mirada del adi\xc3\xb3s", "Mil Horas", "Cada una de tus Cosas", "Mi enfermedad" i l\'in\xc3\xa8dit "El Perro"._NEWLINE_Calamaro conclou la gira 2009 amb dos concerts a Buenos Aires el 12 i 13 de desembre en el Club Ciudad i el Luna Park, reunint al voltant de 50.000 persones. En aquests concerts participen artistes convidats, com Fito P\xc3\xa1ez a "Cr\xc3\xadmenes Perfectos", "Canal 69" i "Paloma"; Pedro Aznar a "Naranjo en Flor" i "Media Ver\xc3\xb3nica" i David Leb\xc3\xb3n a "Alta Suciedad", "Seminare" i "Paloma"._NEWLINE_S\'espera un nou disc del solista argent\xc3\xad el proper any 2010.\n_START_SECTION_\nInflu\xc3\xa8ncia\n_START_PARAGRAPH_\nLa influ\xc3\xa8ncia d\'Andr\xc3\xa9s en el panorama musical espanyol \xc3\xa9s inq\xc3\xbcestionable. Forma conjuntament a Enrique Bunbury, Joaqu\xc3\xadn Sabina, Fito P\xc3\xa1ez, Mikel Erentxun o Jaime Urrutia un elenc d\'artistes consagrats. La seva influ\xc3\xa8ncia no \xc3\xa9s f\xc3\xa0cil de descriure, per\xc3\xb2 el seu \xc3\xa8xit es veu reflectit en les llistes radiof\xc3\xb2niques._NEWLINE_Com a mostra de la seva influ\xc3\xa8ncia es pot veure al jove compositor Quique Gonz\xc3\xa1lez, qui en el seu disc "Ajuste de Cuentas" cita una estrofa de "Paloma": "Mi vida fuimos a volar con un s\xc3\xb3lo paraca\xc3\xaddas, uno solo va a quedar volando a la deriva" junt a Enrique Bunbury en forma d\'homenatge a Calamaro. Els segons inicials d\'aquesta mateixa can\xc3\xa7\xc3\xb3 apareixen tamb\xc3\xa9 a "Santadrenalina" de Piratas, que figura en el seu disc Respuestas. Un altre exemple de la influ\xc3\xa8ncia d\'Andr\xc3\xa9s es troba en el cantautor catal\xc3\xa0 Rub\xc3\xa9n Pozo apodat com "El chico con la espina en el costado" que pren el nom de la can\xc3\xa7\xc3\xb3 de Calamaro "Eclipsado". D\'altra banda cal destacar que d\'entre les seves can\xc3\xa7ons m\xc3\xa9s conegudes i que m\xc3\xa9s vegades toca amb \xc3\xa8xit en els seus concerts, s\xc3\xb3n "Media Ver\xc3\xb3nica", "Cr\xc3\xadmenes Perfectos" o "Paloma", les quals no foren \xc3\xa8xit comercial en el seu moment.'